Joventut posa a disposició un autobús gratuït amb parada a Sagunt i al Port de Sagunt per poder desplaçar-se fins al Japan Weekend-Saló del Manga
11 de novembre 2019

![](/media/h3rj5guz/82_japan-weekend.jpg)  

La delegació de Joventut i Infància de l'Ajuntament de Sagunt ha organitzat, un any més, una visita al Japan Weekend-Saló del Manga que se celebra a València el pròxim dissabte, 23 de novembre. L'autobús té com a finalitat facilitar l'accés a la Fira de Mostres de València (Saló del Manga) als jóvens menors de 18 anys estudiants en el municipi de Sagunt i jóvens entre 18 i 30 anys de la comarca del Camp de Morvedre.

  

La idea va sorgir d'un grup de corresponsals que van detectar la dificultat que els i les jóvens tenen per poder traslladar-se en transport públic al recinte. És necessària autorització dels pares per als menors d'edat o inscripció per als majors de 18 anys. Estos documents es poden recollir, des de hui, en el Casal Jove del Port de Sagunt o en el Centre Mario Monreal de Sagunt. La data límit de lliurament de les inscripcions per a l'autobús és el 19 de novembre amb places limitades.

  

És important destacar que els menors aniran acompanyats per un adult responsable del grup. L'eixida tindrà lloc a les 9 hores des de l'IES Eduardo Merello del Port de Sagunt i hi haurà una parada en l'avinguda del País Valencià, al costat de Renfe, a Sagunt. En finalitzar la jornada, l'autobús ixirà del Saló del Manga de la Fira de Mostres a les 19 hores, realitzant les mateixes parades.

  

L'horari de lliurament d'inscripcions o autoritzacions serà, en el Centre Cultural Mario Monreal (2n pis), de 9 h a 14 h i en el Casal Jove de 9 h a 21 h. Per poder accedir al Saló del Manga caldrà comprar el tiquet en internet a través del lloc web [https://tiquets.japanweekend.moe/​](https://tiquets.japanweekend.moe/).

  

Per a les persones inscrites, la recollida del bitllet de l'autobús es podrà realitzar des del 20 fins al 21 de novembre en el Centre Cultural Mario Monreal (2n pis) de 9 a 14 h i en el Casal Jove de 9 a 21 h. Els bitllets d'autobús no recollits abans de les 14 h a Sagunt i de les 21 h en el Port de Sagunt del 22 de novembre quedaran a la disposició de les persones inscrites segons ordre de llista d'espera. Les persones de la llista d'espera avisades podran recollir el seu tiquet fins a les 21 hores del 22 de novembre en el Casal Jove del Port de Sagunt.

  

​

*   [](http://www.facebook.com/sharer.php?u=https://aytosagunto.es/va/actualitat/joventut-posa-a-disposicio-un-autobus-gratuit-amb-parada-a-sagunt-i-al-port-de-sagunt-per-poder-desplacar-se-fins-al-japan-weekend-salo-del-manga/ "Facebook")
*   [](http://twitter.com/share?url=https://aytosagunto.es/va/actualitat/joventut-posa-a-disposicio-un-autobus-gratuit-amb-parada-a-sagunt-i-al-port-de-sagunt-per-poder-desplacar-se-fins-al-japan-weekend-salo-del-manga/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/joventut-posa-a-disposicio-un-autobus-gratuit-amb-parada-a-sagunt-i-al-port-de-sagunt-per-poder-desplacar-se-fins-al-japan-weekend-salo-del-manga/ "Linked In")
*   [](mailto:?body=https://aytosagunto.es/va/actualitat/joventut-posa-a-disposicio-un-autobus-gratuit-amb-parada-a-sagunt-i-al-port-de-sagunt-per-poder-desplacar-se-fins-al-japan-weekend-salo-del-manga/)